open-index/open-wikipedia-markdown huggingface dataset:
Valentinianus I

**Flavius Valentinianus** (natus Cibalis in Pannonia die 3 Iulii 321 - obiit die 17 Novembris 375) fuit imperator Romanus a die 26 Februarii 364 usque ad mortem. Is saepe vocatur "ultimus magnus Occidentalis Imperator". Valentinianus et frater, Imperator Valens, filii ducis prosperi Gratiani Maioris fuerunt.

## Vita ante imperium 
Pater Flavius Gratianus erat, fratrem Valentem habuit. Circa annum 358 Marinam Severam in matrimonium duxit, quae ei anno 359 filium Gratianum peperit. Adulescens honoratus custos imperatorum Iuliani et Ioviani erat: Fuit anno 357 *tribunus equitum* in Gallia, deinde legatus in Mesopotamia atque anno 362 *comes et tribunus tributorum*. Tum Thebas in Aegypto relegatus est. Ioviano Augusto *tribunus scholae secundae scutariorum* erat. Valentinianus esse acutus audaxque vir robusti corporis et celebris formae habitus est.

## Imperator 
Ita, post mortem Ioviani, Valentinianus electus est Imperator anno quadragensimo tertio aetatis a ducibus exercitus Nicaeae in Bithynia die 26 Februarii 364. Die 28 Martii eiusdem anni Valentem fratrem Constantinopolis Augustum proclamavit et orientem imperii ad regendum tradidit. Deinde exercitus imperii inter fratres divisi sunt. Anno 366 feliciter contra Alamannos certavit et anno sequente filium Gratianum Samarobrivae Augustum proclamavit. Anno 368 Alamannos iterum atque Francos atque Saxonos vicit, limitem Rheni fluminis iterum munivit. Anno 368/369 Flavius Theodosius magister militum in Britannia eius auspiciis pugnavit et Valentinum usurpatorum suppressit. Theodosius anno 372 etiam Firmum usurpatorem in Mauretania proclamatum vicit. Valentinianus interim divortium fecerat cum Marina incertis de causis et anno 370 Iustinam, olim uxorem Magnentii usurpatoris (annis 350 - 353) in matrimonium duxerat. Quae ei quattuor liberos - Iustam, Gratam, Gallam filias atque Valentinianum filium peperit. Anno 374 iterum contra Alamannos certavit, cum incursionis Sarmatarum et Quadorum in Pannoniam nuntiarentur. Magnis itineribus in Pannoniam profectus est, sed die 17 Novembris 375 Brigetionis mortuus est. Constantinopolis in Mausoleo ecclesiae Apostolorum sepultus est.

## Notae 

## Nexus externi 
* 
* 

Categoria:Imperatores Romani
Categoria:Nati 321
Categoria:Mortui 375
Statua Libertatis

[thumb|Statua Libertatis, die [8 Augusti 2010.]]

**Statua Libertatis** (Anglice *Statue of Liberty* ; Francogallice *Statue de la Liberté*), vel nomine proprio **Libertas orbem terrarum inluminans** (Anglice *Liberty Enlightening the World* ; Francogallice *La liberté éclairant le monde*), est monumentale signum neoclassicum, quae Insulae Libertatis in Portu Novi Eboraci omnes vectores salutans stat, a Friderico Augusto Bartholdi sculptore ficta, a Gustavo Eiffel architecto erecta, et die 28 Octobris 1886 dedicata. Statua, populo Civitatum Foederatarum Americae a populo Francico donata, est imago mulieris palla vestitae, quae Libertatem, Romanam libertatis deam, exprimit, facem tabulamque ansatam (tabellam legis evocatae) ferens, in qua dies Declarationis Libertatis inscribitur. Catenae ruptae ad pedes iacent. Statua fit iconicus libertatis et Civitatum Foederatarum symbolus.

*Columbia Pictures (societas mercatoria quae imaginem statuae pro logotypo habet)
*Insula Ellis
*Statuae et sculpturae in Urbe Novo Eboraco
*Statua Libertatis (lusus) (in harpasto Americano)
*Statuae mundi

## Fontes
*Holdstock, Robert, ed. 1978. *Encyclopedia of Science Fiction*. Londinii: Octopus Books.
*Moreno, Barry. 2000. *The Statue of Liberty Encyclopedia*. Novi Eboraci: Simon & Schuster.
*Smith, V. Elaine. 1986. Engineering Miss Liberty's Rescue. *Popular Science,* mense Iunio, p. 68.
*Vidal, Pierre. 2000. ''Frédéric-Auguste Bartholdi 1834–1904: Par la Main, par l'Esprit.* Lutetiae: Les créations du pélican.

## Nexus externi 
*Documentarium de Statua Libertatis, www.pbs.org
*De historia statuae, et photographemata, www.nyc-architecture.com
*Imago conversa Palestina in pagina tecta *This Week in Palestine'' (Ramallah), No. 95, Martii 2006, www.iiav.nl
*Pinacotheca Statuae Libertatis imaginum, www.dcpages.com
*Res de Statua Libertatis, www.endex.com
*Statue of Liberty National Monument, publicum statuae enchiridion, www.nps.gov
*De Statua Libertatis, www.statueofliberty.info , 
*Statue of Liberty-Ellis Island Foundation: "Fun facts, children's picture contest, and other information," www.statueofliberty.org
*["The Statue of Liberty, commentarium ab Alexandra Kollontay(https://la.wikipedia.org/wiki/Alexandra_Kollontay) anno 1916 scriptum,] www.marxists.org  

Categoria:Confecta 1886
Categoria:Dei figurati
Categoria:Libertas (dea)
Categoria:Phari
Categoria:Sculpturae metallicae
Categoria:Statuae immanes
!
Valentinianus II

[thumb|[Solidus Valentiniani. Hic nummus retro pactum inter Valentinianum et Theodosium I celebrat.]]
**Flavius Valentinianus,** appellatus **Valentinianus II,** (natus anno 371; Viennae in praesente Francia, arcano die 15 Maii 392 obiit) fuit imperator Romanus ab anno 375 usque ad mortem. 

## Familia
Valentinianus II filius erat Valentiniani I imperatoris et Iustinae, eius uxoris secundae.

## Bibliographia 
* Brian Croke: *Arbogast and the Death of Valentinian II*. In: Historia * 25 (1976), pag. 235–244.
* Wilhelm Enßlin: *Valentinian II*. In: *Pauly-Wissowa'' RE VII A 2 (1948), Sp. 2205 segg.

## Nexus externi 
* De Valentiniano II Biographia a Walter E. Roberts scripta in "De Imperatoribus Romanis" (Anglice)
* 

Categoria:Nati 371
Categoria:Imperatores Romani
Categoria:Mortui 392
Tamerlanes

[thumb|upright=0.8|[Statua Tamerlanis. Forensica refectio facialis ab M. Gerasimov anno 1941 effecta.]]
**Tamerlanes** (Tschagataice تيمور Temür 'ferrum'; natus 9 Aprilis 1336; mortuus 17–19 Februarii 1405), postea **Timūr Gurkānī** (Tschagataice تيمور کورگن Temür Küregen), nomine aliquando **Taimur** scripto, in historia plerumque **Amir Timur** appellatus (Persice تيمور لنگ Temūr(-i) Lang; Tschagataice اقساق تیمور Aqsaq Temür,; Anglice Tamerlane 'Temür Claudus'), fuit conquestor Turco-Mongolicus, qui Imperium Timuridarum in et circa Afganiam, Iraniam, et Asiam Mediam condidit, primus domus Timuridarum rector. Imperator invictus late putatur unus e maximis mundi ducibus exercituum et rei militaris peritis. Etiam habetur magnus artis architecturaeque patronus, qui Ibn Khaldun, Hafiz-i Abru, aliisque hominibus magnae mentis de facie utebatur, atque eius regnum Renascentiam Timuridarum introduxit.

[thumb|upright=1|[Tabula geographica imperii Tamerlanis.]]

*Orda Aurea
**Tamburlaine*

## Nota 
[thumb|upright=1|Tamerlanes [amiralis in hortis Maracandae epulatur.]]
## Bibliographia
*Knobler, Adam. 1995. "The Rise of Tīmūr and Western Diplomatic Response, 1390–1405." *Journal of the Royal Asiatic Society* Third Series 5 (3): 341–49. doi:10.1017/S135618630000660X.
*Knobler, Adam. 2001. "Timur the (Terrible/Tartar) Trope: a Case of Repositioning in Popular Literature and History." *Medieval Encounters* 7 (1): 101–112. doi:10.1163/157006701X00102.
*Manz, Beatrice Forbes. 1999. *The Rise and Rule of Tamerlane.* Cantabrigiae: Cambridge University Press. ISBN 9780521633840.
*May, Timothy. "Timur ("the Lame") (1336–1405)." *The Encyclopedia of War.*
*Melville, Charles. 2020. *The Timurid Century: The Idea of Iran.* Vol. 9. University of Cambridge. Bloomsbury Publishing. ISBN 9781838606152.
*Nicol, Donald M. 1993. *The Last Centuries of Byzantium, 1261–1453.* Cantabrigiae: Cambridge University Press. ISBN 9780521439916.
*Tsai, Shih-Shan Henry. 2002. *Perpetual Happiness: The Ming Emperor Yongle.* Seattli: University of Washington Press. ISBN 9780295981246. OCLC 870409962.

## Nexus externi 
Categoria:Ductores exercitus
Categoria:Incolae Uzbeciae
Categoria:Milites
Categoria:Reges
Civis Romanus sum

Verbis **Civis Romanus sum** in imperio Romano cives iura praecipua exigere potuerunt. Casus celeber est apostoli Pauli: cum a populo accusatus esset et tribunus Romanus iuberet eum flagellis caedi et torqueri, ut sciret propter quam causam sic a populo accusatus esset, is se defendit dicens se civem Romanum esse:
:Et cum astrinxissent eum loris, dicit astanti sibi centurioni Paulus: Si hominem Romanum, et indemnatum licet vobis flagellare? Quo audito, centurio accessit ad tribunum, et nuntiavit ei, decens: Quid acturus es? Hic enim homo civis Romanus est. Accedens autem tribunus, dixit illi: Dic mihi si tu Romanus es? At ille dixit: Etiam. Et respondit tribunus: Ego multa summa civilitatem hanc consecutus sum. Et Paulus ait: Ego autem et natus sum. Protinus ergo discesserunt ab illo qui eum torturi erant. Tribunus quoque timuit postquam rescivit, quia civis Romanus esset, et quia alligasset eum. (Actus Apostolorum 22:25–29) 

Tum saeculo undevicensimo, Henricus Ioannes Temple, tertius vicecomes Palmerston atque primus Britanniarum Regni minister, illa verba recitaverat in oratione quae postea verbis "Civis Romanus sum" designabatur. Palmerston omnes cives Britanniae in toto terrarum orbe ita in iniurias protegendos esse declaravit sicut olim cives Romani ab Romanorum imperio "civis Romanus sum" dicentes protecti essent.

Denique CFA praeses Ioannes F. Kennedy illis verbis usus est, cum Berolinum visitaverit. Quod oppidum tum quaedam insula ut ita dicam fuit circumdatum RPDG civitate communistica. Kennedy dixit quod verba "civis Romanus sum" olim fuerunt, id hodie verba esse *Ich bin ein Berliner,* videlicet "civis Berolinensis sum."  

## Liber
* Biblia Sacra iuxta Vulgatam Clementinam. Nova editio. Logicis partitionibus aliisque subsidiis ornata a Alberto Colunga, O.P. et Lautentio Turrado professoribus sacrae scripturae in P. Universitate Eccl. Salmanticiensi. Quarta Editio. *Biblioteca de autores Cristianos.* Matriti MCMLXV (sic, numero Arabico 1965).

Categoria:Locutiones Latinae
Categoria:Roma antiqua
Valentinianus III

[thumb|300px|[Solidus qui celebrat matrimonium Valentiniani cum Licinia Eudoxia, filia Theodosii II. Retro Valentinianus III, Licinia Eudoxia et Theodosius II]]

**Flavius Placidus Valentinianus,** appellatus **Valentinianus III** (Ravennae natus die 2 Iulii 419; Romae necatus est die 16 Martii 455), fuit imperator imperii Romani parte ad occidentem solem vergenti ab anno 425 usque ad mortem.

## Familia 
Pater eius Constantius III, qui anno 421 brevi tempore imperator Occidentis erat, et mater Aelia Galla Placidia, filia Theodosii I imperatoris. Sororem habuit Iustam Gratam Honoriam. Anno 437 Valentinianus Liciniam Eudoxiam in matrimonium duxit, filiam Theodosii II et Aeliae Eudociae. Habuerunt filias duas, Eudociam et Placidiam.

## Vita 
Die 23 Octobris 423 Valentinianus quinque annos natus a consobrino Theodosio II Thessalonicae *Caesar* nominatus est. Eodem die anno 425 sex annos natus a consobrino Romae *Augustus* nominatus est. Ad annum 437 mater pro eo imperium occidentale rexit, deinde autem Flavius Aetius magister militum maximam auctoritatem et potentiam habuit. Die 21 Septembris 454 autem Valentinianus magistrum militum sua ipsius manu in senatu necavit. Sed paucis mensibus post imperator ipse a sectatoribus Aetii necatus est.

## Nexus externus
* De Valentiniano III Biographia a Raphael W. Mathisen scripta in "De Imperatoribus Romanis" 

Categoria:Imperatores Romani
Categoria:Nati 419
Categoria:Mortui 455
Categoria:Necati
Categoria:Theodosius II
Trebonianus Gallus

**Trebonianus Gallus** (nomen integrum: **Caius Vibius Trebonianus Gallus**) imperator Romanus fuit ab anno 251 ad 253. Natus est anno 206 Perusiae; mortuus autem mense Augusto 253 Interamnae cum Volusiano filio.

## Ascensus 
Gallus familia nobili Italica ortus est cui et uxori Afiniae Geminae Baebianae duo liberi erant; filius erat C. Vibius Volusianus et filia Vibia Galla. Et viam publicam et militarem iniit. Anno 250 suum consulatum primum obtinuit et annis quinque post *legatus Augusti pro praetore* in provinciam Moesiam superiorem missus est. His magistratibus acceptis videtur Gallum magnam gratiam Decii imperatoris habuisse. Itaque Decius Gallum Gothos, qui saepe in imperium invadebant, trans fluvium Danuvium repellere iussit. Cum Gallus etiam gratiam exercitus haberet, Decio anno 251 et filio in clade Abritti occisis Gothos aggredientibus ipse imperator a copiis exclamatus est. Ne tumultus novos imperii incenderet, Hostilianum alium filium Decii coimperatorem dixit et matrem eius Herenniam Etruscillam Augustam. Qui cum peste ablati sunt, Gallus ab 251 solus imperator et Augustus erat et filium suum coimperatorem fecit.

## Tempus imperandi 
Cum se peritum et prudentem praestare vellet, pestem reprimebat mortuos sepelivit Christianos oppugnabat. Qua de causa Cornelius episcopus anno 252 in vincula coniectus est.  
Gallo tempora difficilia superanda erant, cum in oriente Schapur I. in Syriam invaserit etiam sine Romanis resistentibus et cum trans fluvium Danuvium gentes Gothorum pace facta 251 transierint. Quibus ex miseriis in alia parte finium exclamatus imperator Aemilius Aemilianus, cum meliore eventu contra Gothos pugnare arbitraretur. Quem ad repugnandum Gallus copias suas a finibus Rheni fluvii vertere iussit. In his copiis autem erat etiam Valerianus, qui aliquando Gallo imperator succedet. In his proeliis Gallus se defendere non poterat, cum ipse et filius mense Augusto 253 necati essent a suis. 

## Nexus externi 
* Biographia a R. Scott Moore scripta in "De Imperatoribus Romanis" 
* 
 

## Fontes 
* Kienast, Dietmar, Römische Kaisertabelle. Grundzüge einer römischen Kaiserchronologie, Darmstadt 42004. (converto: tabula imperatorum Romanorum)

Categoria:Discrimen Tertii Saeculi
Categoria:Consules
Categoria:Legati Moesiae Superioris
Categoria:Ductores exercitus
Categoria:Imperatores Romani
Categoria:Gens Vibia
Categoria:Nati 206
Categoria:Mortui 253
Volusianus

[thumb|[Tetradrachma cum effigie Volusiani]]

**Gaius Vibius Afinius Gallus Veldumnianus Volusianus** (natus circa annum 230–Interamnae a militibus eius necatus est mense Augusto 253) fuit cum patre Treboniano Gallo ab anno 251 usque ad annum 253 imperator Romanus.

## Vita 
Imperatore Decio anno 251 mortuo, Trebonianus Gallus, ab exercitu Danubii imperator creatus, filium eius Volusianum Caesarem et Principem Iuventutis fecit.

Cum mense Iulio 251 Hostilianus filius Decii propter pestem obiit, Volusianus a patre  imperio suo consociatus Augustus creatus est. Annis 252 cum patre et 253 consul ordinarius fuit.

Trebonianus Gallus et Volusianus Romam iter fecerunt, sed imperium eorum mense Augusto 253 finem habuit, cum ab Aemiliano Interamnae profligati sunt, et a militibus eorum necati sunt

## Nexus externi 
* Biographia a R. Scott Moore scripta in "De Imperatoribus Romanis" (Anglice)

Categoria:Nati saeculo 2 aut 3
Categoria:Mortui 253
Categoria:Consules
Categoria:Discrimen Tertii Saeculi
Categoria:Imperatores Romani
Categoria:Romani antiqui
Volusianus, Gaius
Hostilianus

[thumb|300px|Nummus Hostiliani qui [Imperium Romanum|Imperii Romani securitatem celebrat]]

** Gaius Valens Hostilianus Messius Quintus ** (natus post annum 230 - obiit propter pestem mense Iulio  aut Novembri 251), filius imperatoris Decii et uxoris eius Herenniae Cupresseniae Etruscillae et frater imperatoris Herennii Etrusci, breviter anno 251 fuit imperator Romanus.

## Vita 
Imperator Decius anno 251 Decius Hostilianum cum fratre eio Herennio Etrusco imperium socius et Principem Iuventutis fecit.

Post quam Decius et Herennius a Gothis profligati et necati sunt et Trebonianus Gallus a exercitu Danubii novus imperator creatus est, Hostilianus Augustus factus est sed paulo post propter pestem obiit.

## Notae 
## Nexus externi 
* Biographia a Christophoro J. Fuhrmann scripta in "*De Imperatoribus Romanis*" 

Categoria:Discrimen Tertii Saeculi
Categoria:Imperatores Romani
Categoria:Mortui 251
Categoria:Nati saeculo 3
Uloa (provincia)

thumb|Saeptum publicum Oulanka

**Uloa** est provincia Finniae. Loci finitimi sunt regiones Finnia Occidentalis, Finnia Orientalis, Lapponia, civitas Russia et Sinus Bothnicus.

## Sub-divisiones 
### Regiones 
Sunt duae regiones:
* Caiania
* Ostrobothnia Septentrionalis

### Sub-Regiones 
Sunt novem sub-regiones:
* Uloa
* Oulunkaari
* Brahestadium
* Siikalatva
* Nivala-Haapaiaervi
* Ylivieska
* Koillismaa
* Kehys-Caiania
* Caianeburgum

### Municipia 
Regio in 47 municipia dividitur, quorum urbes maximae sunt:
* Brahestadium
* Uloa
* Ylivieska

## Nexus Externus 
* Situs interretialis Provinciae 

Categoria:Provinciae Finniae
Iovianus

[thumb|300px|[Siliqua Ioviani circa annum 363]]

**Flavius Iovianus** (praesenti Singiduni natus anno 331; Dadastanae in praesenti Turcia die 17 Februarii 364 obiit) breviter inter mensem Iulium 363 et mensem Februarium 364 fuit imperator Romanus.

## Vita 
Christianus erat, pater eius Varronianus *comes domesticorum* erat. Uxor eius Charito, filia Lucilliani magistri equitum et peditum, erat, filium parvum Varronianum habuit. Iovianus Constantio II imperatore protector domesticus et Iuliano imperatore anno 363 *primicerius domesticorum* factus est. Expeditioni Iuliani in Persas eodem anno interfuit et post mortem Iuliani (26 Iunii 363) postridie imperator creatus est. Pugnam decessoris eius Iuliani contra religionem Christianam ad finem perduxit et pacem cum Sapore II rege Persarum fecit, qua Nisibis aliaeque urbes orientis amissae sunt. 1 Ianuarii 364 Ancyrae consulatum cum filiolo coepit, sed paulo postea Dadastanae mortem subiecit.
## Fontes 
*Ammianus Marcellinus libro XXV *Rerum gestarum* 5-10 necnon libro XXI 16.20.
* Eutropius, *Breviarium* X.17-18
*Zonaras, *Epitome Historiarum* XIII.14
*Zosimus, *Historia nova* III.35.

## Nexus externi 
* Biographia a Thomas Banchich  scripta in "*De Imperatoribus Romanis*" (Anglice)
* 

Categoria:Imperatores Romani
Categoria:Nati 331
Categoria:Mortui 364
Ringe

thumb|left|vetus villa Buddenberg
**Ringe** (quod Latine circulum sonat) est commune Germanicus in Saxonia Inferiore circa 2000 incolarum apud limes inter Germaniam et Nederlandiam. Hic vicus pertinet ad municipium *Emlichheimem*. Ad Ringe vici Großringe, Kleinringe atque Neugnadenfeld pertinent.

## Historia 
Anno 1329 Ringe primo in actis descriptum est:„*… sitam in legione Righe in parrochia Emnynchem*“. Anno 1456 duo vici Großringe et Kleinringe erant. Fuerunt pars Comitatus Binethensis. Hic ab anno 1815 ad Regnum Hannoveranum, ab anno 1866 ad Borussiam pertinuit. Anno 1885 Circulus in Comitatu Binethensi conditus est, ad quem Vici Großringe et Kleinringe pertinuerunt. Ab anno 1946 Circulus Binethensis pars Saxoniae Inferioris est. Numerus incolarum tum multis hominibus auctus est, qui e Germania Orientali fugati erant. Quo tempore et colonia Neugnadenfeld condita est, ubi multi sodales Unitatis Fratrum, qui e patria in Germania occidentali amiserant, novam patriam invenerunt. Neugnadenfels tum pars Großringe fuit. Anno 1974 Großringe (cum Neugnadenfeld) atque Kleinringe in novum commune Ringe coniuncti sunt.

## Nexus externus 
* Pagina officialis communis generalis *Emlichheimem*

## Notae 
Categoria:Communia Saxoniae Inferioris
Herennius Etruscus

[thumb|300px|[Sestertius Herennii Etrusci Caesaris]]

**Quintus Herennius Etruscus Messius Decius** (natus circa annum 227; obiit Abritti mense Iunio 251), filius imperatoris Decii et uxoris, Herenniae Cupresseniae Etruscillae, et frater imperatoris Hostiliani, breviter anno 251 fuit imperator Romanus.

## Vita 
Imperator Decius ante 8 Iunii 250 Herennium Etruscum et ante 22 Septembris eiusdem anni fratrem eius Hostilianum Caesares fecit. Ante 9 Iunii 251 Augustus proclamatus est, sed paulo post Decius et Herennius a Gothis profligati et necati sunt.

## Nexus externi 
* Biographia a Christophoro J. Fuhrmann scripta in "*De Imperatoribus Romanis*" (Anglice)

Categoria:Discrimen Tertii Saeculi
Categoria:Imperatores Romani
Categoria:Romani antiqui
Categoria:Mortui 251
Categoria:Nati saeculo 3
Michael Rasmussen

**Michael Rasmussen,** dictus **Pullus** (natus apud Tølløse in Dania 1 Iunii 1974), fuit birotarius Danicus, ascensionis peritus, et unus ex mundi birotariis qui celerrime ascenderunt. Pro manu Nederlandensi Rabobank certavit.

## Curriculum vitae 
### Circuitus Franciae anni 2007 
Die 15 Iulii 2007, Rasmussen vicit octavam Circuitus Franciae stationem, cursum alpinum ab oppido Le Grand-Bornand ad commune Tignes, et tuniculas flavam maculatamque obtinuit. 

Die 25 Iulii 2007, vicit sextam decimam Circuitus Franciae stationem, cursum montanum ab oppido Ortesio ad verticem viae d'Aubisque, sed Mauritius Soler tuniculam maculatam de eo abstulit. Vesperascente die, Manus Rabobank Rasmussen a certamine removit. 

## Nexus externi 
* Situs interretialis Michaelis Rasmussen proprius. 
* Pagina apud situm Consociationis Birotaria Danica. 
* Pagina apud situm Cyclingpost.com 

Categoria:Birotarii Daniae
Categoria:Birotarii Circuitus Franciae
Categoria:Birotarii Circuitus Hispaniae
Categoria:Birotarii Circuitus Italiae
Categoria:Qui stationem in Circuitu Franciae vicerunt
Gordianus I

[thumb|Herma Gordiani in Museum Museas [Capitolium|Capitolii]]

**Marcus Antonius Gordianus Sempronianus Romanus Africanus** aut simpliciter **Gordianus I** (natus circa annum 159; obiit anno 238) breviter, viginti dies scilicet a die 19 Martii usque ad diem 9 Aprilis 238, fuit imperator Romanus et filius eius Gordianus II imperium socius.

## Vita 
[thumb|left|[Sestertius Gordiani cum titulo eius AFR, id est *Africanus*]]

Ante quam Gordianus imperator factus est, pauca nota sunt. Fuit quaestor, aedilis, praetor, legatus Augusti pro praetore provinciae Britanniae Inferioris anno 216, proconsul Achaeae 220, tum consul suffectus, postea legatus Augusti pro praetore Syriae, denique proconsul Africae

Post quam Gordiano nuntiatum est filium eius Gordianum II in pugna contra Capellianum, gubernatorem Numidiae, necatus est, mortem sibi conscivit.

## Fontes de vita et principatu Gordiani 
* Aurelius Victor, *De Caesaribus* 26
* Eutropius, *Breviarium* 9.2
* Herodianus, *Ab excessu Divi Marci* libri 7–8.
* *Historia Augusta*, "Gordiani tres" 1–16.(Textus)

## Nexus externi 
* Meckler, Michael L. Biographia. In *De Imperatoribus Romanis.* (Anglice)

## Bibliographia 
* Birley, Anthony R. 1966. "Origins of Gordian I." In *Britain and Rome* edd. Michael G. Jarrett et Brian Dobson, 56–60. Kendal: Wilson.
* Carson, R. A. G. 1958. "The Coinage and Chronology of A.D. 238." *Centennial Publication of The American Numismatic Society* 181–ff.
* Loriot, Xavier. 1972. "Les premieres années de la grande crise du IIIe siécle: de l'avènement de Maximin le Thrace (235) à la mort de Gordien III (244)." In *Aufstieg und Niedergang der Römischen Welt,* vol. 2, pars 2, 659–718.
* Nutton, Vivian. 1970. "Herodes and Gordian." *Latomus* 29:719–728.
* Townshend, P. W. 1955. "The Revolution of A.D. 238: The Leaders and Their Aims." *Yale Classical Studies* 14:49–105.
* van Sickle, C. E. 1927. "A Hypothetical Chronology for the Year of the Gordians." *Classical Philology* 22.

Categoria:Discrimen Tertii Saeculi
Categoria:Gens Antonia
Categoria:Homines qui sibi mortem consciverunt
Categoria:Imperatores Romani
Horsfordia

**Horsfordia**  (Anglice: *Horsforth*; IPA: ['hɔːsfəθ]) est regio suburbana et mercaturae urbis Ledesia. Erat olim vicus maximus Angliae. Aestimatio populationis anno 1998 erat 22&nbsp;100. Incolae sunt . Praefixum telephonicum Horsfordianum est "0113", saepe ab "258" aut "259" secutum. Initium numeri cursualis est "LS18".

## Nomen 
Nomen est e verba Anglica *Horse* (equus) et *ford* (vadum). Signum Horsfordiae hodie est equus transiens flumen vel vadum. *Horseford, Horseforde* et *Hoseforde* erat in Libro de Winotnia. Postmodum fit *Horsforthe* Anglice Media, deinde erat *Horsforth* (nomen hodiernum).

## Domus Publicae 
## Incolae noti 
* **David Miliband**, Vir Publicus, Natus: 1965. Erat non natus in Horsfordia, sed erat discipulus scholae *Newlaithes*
* **Iohannes Milner**, Pedilusor, Natus: 1986.
* **Matthias Lewis**, Actor, Natus: 1989. Est in pelliculae Harrius Potter
* **David Oxtoby**, Artiflex, Natus: 1938. Est Artiflex artis popularis.
* **Nicolaus Baines**, Clavicina, Natus: 1977. Clavicina est gregis musicus *Kaiser Chiefs*.
* **Marcus Almond**, Cantor, Natus: 1957. Erat non natus in Horsfordia, sed erat discipulus scholae *Featherbank*

* Ledesia

## Nexus externi 
* Concilium Horsfordiae

## Notae 
Categoria:Ledesia
Categoria:Regiones urbium
Categoria:Loci habitati comitatus Isuriae
Gordianus III

thumb|Gordianus III

**Marcus Antonius Gordianus** notus etiam ut **Gordianus III** (natus die 20 Ianuarii 225 - obiit die 11 Februarii 244), nepos Gordiani I quia filius filiae eius Maeciae Faustinae  fuit ab anno 238 usque ad annum 244 imperator Romanus.
Post mortem patris et avi 31 Ianuarii vel 1 Februarii 238 a senatu Caesar factus est, cum Pupienus et Balbinus Augusti proclamati sunt. Qui bellum contra Maximinum Thracem imperatorem praeparaverunt. Postquam hic mense Aprili apud Aquileiam militibus caesus est atque illi initio Maii a praetorianis necati sunt, Gordianus III 9 Maii Augustus proclamatus est. 
Maii 241 Furiam Sabiniam Tranquillinam in matrimonium duxit et patrem eius Timesitheum praefectum praetorium fecit. 
Aestate anni 242 in Asiam ad bellum contra Persos profectus est, quod anno 243 coepit. Sed Sapore I proelio apud Resainam victo tamen Timesitheus paulo post mortuus est. Gordianus Marcum Iulium Philippum, postea imperatorem, successorem fecit. Anno sequente apud Ctesiphontem gravi vulnere affectus Gordianus III mortuus est. Corpus eius Romam latum, imperator **Divus Gordianus** consecratus est.

## Fontes de vita et principatu Gordiani 
*Aurelius Victor, *De Caesaribus* 27
**Epitome de Caesaribus* 27
*Eutropius, *Breviarium* 9.2
*Georgius Syncellus, *Ecloga chronographica* p. 443 Mosshammer
**Historia Augusta*, "Gordiani tres" 17-34 (Textus)
* Zonaras, *Epitome historiarum* 12.17–18
* Zosimus, *Historia nova* 1.16-19

## Nexus externi
* Biographia a Michael L. Meckler scripta in "*De Imperatoribus Romanis*" (Anglice)

## Bibliographia 
* R. A. G. Carson, "The Coinage and Chronology of A.D. 238" in *Centennial Publication of The American Numismatic Society* (1958) p. 181 ff.
* Erich Kettenhofen, "The Persian Campaign of Gordian III and the Inscription of Sahpuhr at the Ka'be-ye Zartost" in *Armies and Frontiers in Roman and Byzantine Anatolia* ed. Stephen Mitchell (Oxonii,  1983. *British Archaeological Reports International Series* 156) pp. 151–171.
* Xavier Loriot, "Les premieres années de la grande crise du IIIe siécle: de l'avènement de Maximin le Thrace (235) à la mort de Gordien III (244)" in *Aufstieg und Niedergang der Römischen Welt* vol. 2 pars 2 (1972) pp. 659-718
* Maurice Sartre, "Le dies imperii de Gordien III: une inscription inédite de Syrie" in *Syria* vol. 61 (1984) pp. 49-61
* P. W. Townshend, "The Revolution of A.D. 238: The Leaders and Their Aims" in *Yale Classical Studies* vol. 14 (1955) pp. 49-105
* C. E. van Sickle, "A Hypothetical Chronology for the Year of the Gordians" in *Classical Philology* vol. 22 (1927)

Categoria:Nati 225
Categoria:Mortui 244
Categoria:Imperatores Romani
Categoria:Consules
Constans

**Flavius Iulius Constans,** dictus **Constans** (natus inter annos 320 et 323; mortuus in Gallia australi apud Illiberim Francice *Elne* mense Februario 350), ultimus filius Constantini Magni et Faustae, ab anno 337 usque ad mortem fuit imperator Romanus.

## Vita 
Constans Constantinopoli die 25 Decembris 333 ad Caesaris honorem sublatus est. Die 9 Septembris 337, Augustus declaratus, Italiam, Africam, Illyricum, atque Achaiam accepit. Anno 338 cum collegis Augustis Constantino II et Constantio II Viminacii convenit. Deinde milites suos contra Sarmatas duxit; mense Aprili 340 Constantem vicit atque Praefecturam Galliarum suscepit. Anno 341 contra Francos certavit, quos anno 342 vicit. Anno 343, in Britanniam venit. Anno 350, Magnentius purpuram sumpsit, et Constans brevi post diem 18 Ianuarii eius anni fugiens necatus est.

## Bibliographia
*Bleckmann, Bruno. 2003. *Der Bürgerkrieg zwischen Constantin II. und Constans (340 n. Chr.).* *Historia* 52: 225–50.
*Seeck, Otto. 1900. *Constans 3).* In *Paulys Realencyclopädie der classischen Altertumswissenschaft* 4 (1): 948–52.

## Nexus externi 
* Biographia a Michael DiMaio, Jr. et Roberto Frakes scripta in "*De Imperatoribus Romanis*" (Anglice)
* 

## Notae 
Categoria:Imperatores Romani
Categoria:Constantinus I
Categoria:Necati
Saratovia

**Saratovia,** vulgo ***Saratov*** (Russice: *Саратов*), est urbs Russiae, metropolis regionis Saratoviensis, in ripa dextra Rha fluminis (cuius aequor hic receptaculo aquae Volgogradensi elevatum est) sita. Circa 843 milia incolarum habuit anno 2016.
thumb|left|250px|Saratovia noctu
Saratovia est valens sedes transportationis (portum ad Rha, aeroportum, et stationem ferriviarum habens), industriae (constructionis machinarum, etc.), et culturae. Ibi sunt nonnullae universitates (quarum prima condita est anno 1909) aliaque instituta educationis, musea, et theatra.

## Historia 
Saratovia, anno 1590 in ripa dextra Rha fluvii ut fortalitium condita, hieme annorum fortasse 1613 et 1614 exusta est, ad annum 1617 in ripa sinistra Rha fluminis reconstructa, anno 1674 enim, secundum decretum tzaris Alexii, in loco novo in ripa dextra Rha denuo constructa est. Anno 1708 copiis rebellatorum a Condratio Bulavin ductorum oppugnabatur. Sedes administrativa districtus in gubernio Casanensi (annis ab 1708 ad 1717 et ab 1728 ad 1732) et in gubernio Astrachanensi (annis ab 1717 ad 1728 et ab 1732 ad 1780), ab anno 1769 enim provinciae Saratoviensis gubernii Astrachanensis et ab anno 1780 praefecturae Saratoviensis Imperii Russici metropolis fuit. Praefectura illa anno 1796 abolita, Saratovia tamen ab anno sequenti ad annum 1928 caput gubernii Saratoviensis erat. Deinde urbs sedes administrativa regionis et territorii Rha (Volgae) Inferioris, ad annum 1932, postquam territiorii et anno 1936 regionis hodiernae Saratoviensis facta est.

## Incolae noti 
* Nicolaus Černyševskij, philosophus et scriptor rerum novarum cupidus.
* Georgius Davidov, esperantista, cuius bibliotheca maxima Esperantica usque annum 1917 Saratoviae fuit.
* Nicolaus Kostomarov, historicus.
* Nicolaus Semënov, physicus et chemicus.
* Helgus Tabakov, actor et moderator theatricus et cinematographicus.
* Nicolaus Vavilov, biologus.

## Notae 
## Nexus externi 
* Pagina de Saratovia *Encyclopaediae Russicae Magnae* 


Categoria:Condita 1590
Eutropius (rerum gestarum scriptor)

**Flavius Eutropius**, qui floruit altera parte saeculi IV, fuit rerum gestarum scriptor ac Magister Memoriae Flavi Claudi Iuliani imperatoris.

## Cursus honorum
Eutropius anno 371/372 proconsul Asiae, anno 380/381 praefectus praetorio per Illyricum et anno 387 consul fuit una cum Valentiniano II imperatore. 

## Opera 
[thumb|[Imperium Romanum tempore Eutropi]]
Flavius Eutropius scripsit *Breviarium historiae Romanae ab Urbe condita* in decem libris, imperatori Valentiniano II dedicatis.  Primus liber historiam a Romulo usque ad Furium Camillum narrat;  ultimus ad annum urbis conditae 1118 (hoc est ad annum 364 p.C.n.) venit.  Tunc finem facit scriptor, hoc dicens:

:Quia autem ad inclitos principes venerandosque perventum est, interim operi modum dabimus. Nam reliqua stilo maiore dicenda sunt. Quae nunc non tam praetermittimus, quam ad maiorem scribendi diligentiam reservamus.

## Notae 
## Bibliographia 
* Beyer, Brian, editor. *War with Hannibal Authentic Latin Prose for the Beginning Student*. New Haven: Yale University Press, 2009. 
* Bird, H. W., interpres et commentator. *Eutropius: Breviarium*. Liverpolii: 1993. 
* Keefer, Tracy D. *Eutropius the Presbyter, Cerasia, and literary culture in Late Antiquity.* Dissertatio apud Universitatem Carolinensem Meridianam, 2004.
* Motta, Daniella. "Sull'uso del passato nei breviari tardoantichi e nella *Historia Augusta*."  *Storiografia ellenistica e tardoantica* 2010, pp. 179–208.
* Ferrero, Isobel Moreno. "La « breuitas » en los « Breviarios » históricos latinos : idiosincrasia, multifuncionalidad y práctica de un recurso literario."  *Homenaje a M. D. Verdejo* (2010), p. 235-285.

## Nexus externi 
* *Breviarium ab Urbe condita* 

Categoria:Auctores Latini antiqui
Categoria:Historici Romani antiqui
Categoria:Scriptores Imperii Romani
Categoria:Praefecti Praetorio
Categoria:Proconsules Asiae
Categoria:Nati saeculo 4
Categoria:Mortui saeculo 4
Categoria:Iulianus (imperator)
Lupara

**Lupara** est:
#Palatium olim a regibus Franciae constructum, Francice *Palais du Louvre*: vide Lupara (palatium)
#Museum nunc in hoc palatio dispositum: vide Museum Lupariense
#Oppidum Insulae Franciae, Francice *Louvres*: vide Lupara (Vallis Esiae)
Eutropius (pagina discretiva)

**Eutropius** est nomen
*rerum gestarum scriptoris saeculi IV.
*praepositi sacri cubiculi Constantinopolitani et consulis anni 399.
Constantinus II

[thumb|300px|[Solidus Constantini II]]

**Flavius Claudius Constantinus** dictus **Constantinus II** (natus mense Februario 317 in Arelate) - obiit anno 340 apud Aquileiam), fuit Imperator Romanus ab anno 337 usque ad annum 340.

## Familia 
Constantinus II filius Constantini I et Maximae Faustae erat. Anno 335 aut paulo postea uxorem ignoti nominis duxit. Nescimus, an filios habuit. Fratres eius Constans et Constantius II imperatores fuerunt.

## Officia et magistratus 
1 Martii 317 a patre ad honorem *Caesaris* sublatus est. Anno 328 dux militum in bello contra Alamannos fuit et cognomine Alamannico honoratus est. 20 Aprilis 332 Gothos vicit. Ab anno 335 praefecturam Galliarum administrabat. Post mortem patris 9 Septembris 337 cum Constante et Constantio II fratribus *Augustus* proclamatus est. Anno 338 expeditionem Germanicam coepit et *Germanicus Maximus* nominatus est. Anno 340 Italiam, partem Constantis, expugnare conatus est, sed ab eo victus et initio mensis Aprilis necatus est.

## Fontes 
* Sextus Aurelius Victor, *De Caesaribus*
* *Epitome de Caesaribus*
* Eusebius Pamphili, *Vita Constantini*
* Eutropius, *Breviarium*
* Zosimus, *Historia nova*

## Nexus externi 
* Biographia a Michael DiMaio, Jr. et Roberto Frakes scripta in "*De Imperatoribus Romanis*" (Anglice)

## Notae 
Categoria:Imperatores Romani
Categoria:Nati 317
Categoria:Mortui 340
Categoria:Constantinus I
Categoria:Necati
Eutropius (consul)

**Eutropius** (natus in oriente parte Imperii Romani anno ignoto, mortuus anno 399) eunuchus erat, qui Theodosio primo eius nominis imperatore Romano regnante Constantinopoli praepositus sacri cubiculi et anno 399 consul factus est. Eutropius anno 397 Stilichonem magistrum militum a senatu Constantinopolitano hostem publicum declarari iussit. Consul autem ab Arcadio Augusto honore deiectus et in Cyprum exul missus mox in eadem insula occisus esse videtur.

## Fontes 
Testimonia de Eutropii ruina praestantissima sunt:
* Cod. Theod. 9, 40, 17, quo edicto consul officio depulsus est;
* Iohannis Chrysostomi patriarchae Constantinopolitani homiliae de Eutropio profligato duae;
* Claudiani cc. 18-20.

Categoria:Mortui 399
Categoria:Nati saeculo 4
Categoria:Theodosius I
Categoria:Arcadius (imperator)
Categoria:Morte damnati
Sextus Aurelius Victor

**Sextus Aurelius Victor Afer** (natus circa annum 320; obiit circa 390) fuit rerum gestarum scriptor Romanus; opus eius sub titulo *Liber de Caesaribus* cognitum est. In libris manu scriptis et in editionibus cum hoc opere saepe adiunguntur duo opera minime ab Aurelio Victore conscripti (scilicet: *Origo gentis Romanae*, *De viris illustribus urbis Romae*). Haec omnia "Corpus Aurelianum" vel "Historia Tripertita" appellantur.
## De cursu honorum 
In Africa modesto loco natus Aurelius Victor litterarum studio ad altiora progreditur. Anno 361  Sirmii versabatur, quo fortasse ut apparitor Anatolii, praefecti praetorio Illyrici venerat, et ab imperatore Iuliano tum cum adversus Constantium II iter faciebat, rector Pannoniae secundae et consularis declaratus est. Ita homo novus in ordinem senatorium adliciebatur. Idem Augustus Victorem, *virum sobrietatis causa aemulandum*, statua publica aenea dignatus est incertum utrum ob opusculum *De Caesaribus* quod ultimo capitulo ministri Constantii denigrantur an  maiorum beneficiorum gratia ad Sirmienses conciliandos pertinentium. Nihil amplius de eo tum accepimus sed rectores a Iuliano designati plerumque secutis annis a successoribus removentur. Diu postea demum usque ad praefecturam urbis, summam dignitatem senatoriam, (388-389) iam sexagenarius promotus est. Simul iudex sacrarum cognitionum erat.

## Opera 
* *De Caesaribus* sive *Historiae abbreviatae* 
## Notae 
## Editiones 
*Collection des universités de France (1975) a Petro Dufraigne curata. Apparatus criticus, versio Francogallica, adnotationes multae. Recensio critica Altera recensio critica

## Bibliographia 
* Harold W. Bird, *Sextus Aurelius Victor: a historiographical study*. Liverpolii 1984. ISBN 0-905205-21-9 Recensio critica Eiusdem translatio Anglica (1994) apud Guglum librorum

* *De vita et moribus imperatorum* sive *Epitome de Caesaribus*

## Nexus externi 
* Opera Aurelio Victori tributa 
* 

Categoria:Auctores Latini antiqui
Categoria:Historici Romani antiqui
Categoria:Scriptores Imperii Romani
Categoria:Legati Pannoniae
Categoria:Praefecti urbi Romae antiqui
Categoria:Nati saeculo 4
Categoria:Mortui saeculo 4
Slayer

[thumb|300px|Slayer anno [2009.]]
**Slayer** (scilicet *necator*) est grex musicus Americanus qui modo metallo gravi et metallo verberanti cantat. Est unus inter illos quattuor greges maximos generis *thrash metal*, quorum ceteri sunt Metallica, Anthrax, Megadeth.

## Origo 
Slayer congregatus est anno 1981 in urbe Huntington Park prope Angelopolim.

## Sodales 
* Thomas Araya - cantator, bassista (id est, qui instrumento cithara gravi canit.)
* Galfridus Hanneman - cantator, gitarrista (id est, qui instrumento cithara electrica canit.; 1982-2011)
* Kerry King - cantator, gitarrista
* Gary Holt - gitarrista (2011-praesens)
* David Lombardo - tympanator (1982–1986, 1987–1992, 2001–2013)
* Paulus Bostaph - tympanator  (1992–1996, 1997–2001, 2013–praesens)

## Discographia 
* 1983: *Show No Mercy*, sc. *Nullam da veniam*
* 1985: *Hell Awaits*, sc. *Hades exspectat*
* 1986: *Reign in Blood* sc. *Rege in sanguine*
* 1988: *South of Heaven*, sc. *Meridies ab partibus caelestis*
* 1990: *Seasons in the Abyss*, sc. *Tempora in voragine*
* 1994: *Divine Intervention*, sc. *Interventio divina*
* 1996: *Undisputed Attitude*, sc. *Habitus mentis indisputatus*
* 1998: *Diabolus in Musica* 
* 2001: *God Hates Us All*, sc. *Deus nos omnes odit*
* 2006: *Christ Illusion*, sc. *Illusio Christi*
* 2009: *World Painted Blood* sc. *Sanguini Pictus Mundi*
* 2015: *Repentless* sc. 

Categoria:Greges musici Civitatum Foederatarum
Categoria:Constituta 1981
Categoria:Grave metallum
Ericus Gooch

**Ericus Gooch** (natus Cleveterra in Ohio 1958) est actor Americanus et *Technicus lucis* laboravit in Westwood Studios. *Seth* personam in Command & Conquer agit.

## Nexus externus 
* Erici Gooch pagina domestica propria

Gooch, Ericus
Gooch, Ericus
Categoria:Homines vivi
Vaclavus Potocki

[thumb|right|200px|[Szreniawa, insigne familiae Potocki.]]
**Vaclavus Potocki** (Polonice *Wacław Potocki*; 1621–9 Iulii 1696) fuit poeta baroci Polonici.

In familia nobili insigni Szreniawa natus est. Primo Arianus fuit, tum ad fidem Catholicam convertus est. Omni vita cum rure Łużna iuxta montes Carpates nexus fuit. In rebus publicis versus ab Ioanne Sobiescio pocillator Cracoviensis nominatus est. Philosophiam Sarmaticam confitebatur nec non vitam Sarmatae agebat.

Scripsit multum, circa trecenta milia versuum. Plerumque opera sua non edita sed in manuscriptis solum relicta sunt. Potocki poeta universalis fuit; prope omnibus generibus, ab epigrammate ad epos, operabatur, iocose nec non serio, de patria ac vita quotidiana scripsit. Splendidissima opera eius sunt:

* *Morialia* – collectio duorum milium adagiorum poeticorum ad sententias Erasmi revertens
* *Wojna chocimska* (*Bellum Chocimiense*) – temptatio carminis nationalis de victoria super Turcos anno 1621
* *Nowy zaciąg* (*Novum testamentum*) – paraphrasis poetica evangelii
* *Ogród fraszek* (*Hortus epigrammatum*) – thesaurus magnus variarum poematum: facetiarum, panegyricarum, sapientialium et aliarum
* *Argenida* (*Argenis*) – poema amatorium
* *Poczet herbów* (*Comitatus insignium*) - descriptiones signorum nobilium Poloniae

Post duas oblivionis centurias, Alexander Brücker eum revelavit et iterum praeclarum fecit.

Categoria:Nati 1621
Categoria:Mortui 1696
Categoria:Auctores Polonici
Categoria:Barocus
Categoria:Poetae Poloniae
Categoria:Scriptores Poloniae
Everybody Hates Chris

***Everybody Hates Chris***, scilicet "Omnes Christophorum oderunt" est series televisifica comica quae ab autumno 2005 cucurrit. Est de adolescentia comoedi Christophori (Chris) Rock et eius vita in communitate paupere nigra in Bruklino decennio 199 (quando series coepit, Chris tredecim annos habuit et erat annus 1982). 

Christopher est senior e tribus pueris. Habet fratrem qui, etsi iunior quam Chris est, maior quam ille est, et sororem quae fratres suos regere scit. Pater est venditor diurnarum et saepe narrat quam dure laboret ut familiam suam alat. Mater saepe pueris suis irascitur. Chris scholam in altera et ditiore parte urbis frequentat, et misericordiam et rassismum experitur.

Categoria:Programmata televisifica Civitatum Foederatarum
Categoria:Programmata televisifica 2005
Iosephus Clark

**Carolus Iosephus Clark** (natus in Highriver Albertae die 5 Iunii 1939), alumnus Universitatis Albertensis, fuit a die 4 Iunii 1979 usque ad diem 3 Martii 1980 decimus sextus Minister Primarius Canadae. 

## Nexus externus 
* De Iosepho Clark in encyclopaedia Canadensis

Categoria:Politici Canadae
Categoria:Gubernatores civitatum
Categoria:Nati 1939
Categoria:Homines vivi
Categoria:Alumni Universitatis Albertensis
Insulae Tristanenses

**Insulae Tristanenses** (Anglice: *Tristan da Cunha*; IPA: [ˈtrɪstən də ˈkuːnə]) sunt collectio insularum in Oceano Atlantico meridionali. Est pars Sanctae Helenae, itaque a Regno Britanniarum administratur.

## Nexus externi
Categoria:Insulae Oceani Atlantici
Categoria:Imperium Britannicum
Categoria:Territoria obnoxia Oceani Atlantici
Iacobus Earl Jones

**Iacobus Earl Jones**, Anglice *James Earl Jones* (in oppidulo Arkabutla Mississippiae natus die 17 Ianuarii 1931; mortuus die 9 Septembris 2024) fuit histrio Americanus. In multis ludis et pelliculis egit: imprimis voce innotuit, personae Darth Vader seriei *Star Wars* ("Bella stellaria") suffecta. Alumnus fuit scholae militaris Campariorum universitatisque Michiganensis.

## Cinematographia (selectio) 
* 1964: *Dr. Strangelove*
* 1967: *The Comedians* ("Comoedi")
* 1977: *Jesus of Nazareth* ("Iesus Nazarenus")
* 1977: *Star Wars* episodium IV: *A New Hope* ("Bella stellaria: Spes nova")
* 1980: *Star Wars* episodium V: *The Empire Strikes Back* ("Bella stellaria: De imperio repellante") 
* 1982: *Conan barbarus* ("Conan the Barbarian") 
* 1983: *Star Wars* episodium VI: *Return of the Jedi* ("Bella stellaria: Iedi reduces")
* 1989: *Field of Dreams* ("Campus somnorum") 
* 1990: *The Hunt for Red October* ("Venatio *Octobris rubri*")
* 1994: *The Lion King* ("Rex leo")
* 1996: *A Family Thing* ("Res familiaris") 
* 1999: *Command & Conquer*: *Tiberian Sun* ("Imperare et debellare: Sol Tiberianus")
* 2005: *Star Wars* episodium III: *Star Wars Episode III: Revenge of the Sith* ("Bella stellaria: Ultio Sithorum")
* 2011: *Mars Needs Moms* ("Marti matres opus est")

## Nexus externi 
Categoria:Acceptores Insignis Artium Nationalis Civitatum Foederatarum
Categoria:Actores Civitatum Foederatarum
Categoria:Alumni Universitatis Michiganensis
Tetrarchia

[thumb|Tetrarchae. [Statua e porphyrite apud Basilicam Sancti Marci Venetiae posita.]]

**Tetrarchia** (ab verbis Graecis τετρα 'quattuor' + αρχη 'imperium, regnum, administratio') est forma administrationis publicae iam in Graecia antiqua nota, quae e divisione terrarum regni aut imperii in quattuor partes constabat. Tetrarchae fuerunt in Galatia et in Palaestina antiqua antequam provinciae Imperii Romani fierent, sed iam a Romanis plerumque instituti.

## Tetrarchia Diocletiani 
Praeclarissima tetrarchia fuit aetate imperatoris Diocletiani ab anno 293 (sed iam ab anno 286 Imperium Romanum a Diocletiano in duas partes divisus est) usque ad annum 324.

* Divisio inter Imperum Romanum Occidentale et Imperum Romanum Orientale 285–293
** Diocletianus 285–286 (*Augustus*); 286–293 (*Augustus Senior*) in parte orientali
** Marcus Aurelius Valerius Maximianus Herculius (*Caesar*) 285–286; (*Augustus Iunior*) 286–293 in parte occidentali
* *Prima Tetrarchia* 293–305
** Diocletianus (*Augustus Senior*) in Asia
** Marcus Aurelius Valerius Maximianus Herculius (*Augustus Iunior*) in Europa Media et Orientali
** Constantius I Chlorus (*Caesar Senior*) in Europa Occidentali
** Galerius (*Caesar Iunior*) in Europa media et Orientali
* **Constantius I Chlorus 305–306**
** Constantius I Chlorus (*Augustus Senior*) 305–306 in Europa Occidentali
** Galerius (*Augustus Iunior*) 305–306 in Asia
** Flavius Valerius Severus (*Caesar Senior*) 305–306 in Europa media et Orientali
** Maximinus Daia (*Caesar Iunior*) in Asia

* **Galerius 306–311**
** Galerius (*Augustus Senior) 306–311 in Asia
** Flavius Valerius Severus (*Augustus Iunior*) 306–308 in Europa Media
** Maximinus Daia (*Caesar Senior*) 306–308 in Asia
** Constantinus I (*Caesar Iunior*) 306–309; (*Augustus*) 310–337 in Europa Occidentali
** Maxentius (*usurpator*) 306–310 in Media Europa
** Marcus Aurelius Valerius Maximianus Herculius (*usurpator*) 307–308 in Europa Media

## Bibliographia 
* Boschung, Dietrich, et Werner, eds. 2006. *Die Tetrarchie: Ein neues Regierungssystem und seine mediale Präsentation*. Aquarum Mattiacarum: Reichart.
* Demandt, Alexander, Andreas Goltz, et Heinrich Schlange-Schöningen, eds. 2004. *Diokletian und die Tetrarchie: Aspekte einer Zeitenwende*. Berolini: de Gruyter.
* Kuhoff, Wolfgang. 2001. *Diokletian und die Epoche der Tetrarchie: Das römische Reich zwischen Krisenbewältigung und Neuaufbau (284–313 n. Chr.)* Francofurti ad Moenum: Lang.

* Constantinus I
* Herodes Antipas
* *Notitia Dignitatum''

## Nexus externus 
* Chronologia Tetrarchiae usque ad annum 324 (Anglice)

Categoria:Ius
Categoria:Roma antiqua
Domitius Alexander

[thumb|300px|[Follis cum effigie Domitii Alexandri]]

**Lucius Domitius Alexander** (natus die ignoto - obiit scilicet anno 310) fuit ab anno 308 Vicarius Dioecesis Africae.

## Usurpator
Cum imperator Maxentius eo iussit filium Romam mittere, Alexander recusavit et se imperatorem proclamavit. Rufius Volusianus et Zenas Alexandrum profligaverunt et anno 310 Domitius Alexander, in vincula coniectus, supplicio affectus est.

## Nexus externi 
* Biographia a  Michael DiMaio, Jr. scripta in "*De Imperatoribus Romanis*" (Anglice) 

Categoria:Imperatores Romani
Categoria:Vicarii Africae Dioecesis
Categoria:Mortui 310
Categoria:Nati saeculo 3